text: Eg kom fram á hesa hugvekjandi greinina um smábarnaserfrøðingin, Magdu Gerber, og henna tilgongd til uppaling. Hon hevur ein avstressandi, men samstundis kraftmiklan boðskap.
text: #000002
text: Magdu Gerbersa tilgongd til barnauppaling er eins og fyribyrgjandi heiligvágur, og hon er lekjandi fyri bæði foreldur og barn. Hennara filosofi - grundað á hennara psykoanalytisku útbúgving og arbeiði sum barnaviðgeri - leggur dent á at góðtaka seg sjálvan, tørvin á at seta mørk, týdningin, sum ritual hava, og at vit úttrykkja okkara kenslur, hetta at lívið er sett saman av valum, sum hava avleiðingar, og at eingin er eitt offur. Hetta eru kendar meginreglur fyri tey, sum kenna til ástøði um tey 12 stigini, og hesar hava minst líka víðfevnda ávirkan, tá ið tær verða brúktar í barnauppaling. Ímeðan hennara tilgongd er lág í strongd, einføld og bygd á vanligt vit og skil, og viðurkennir veruleikan hjá arbeiðandi mammum, so er endamálið stórætlað: sonn (autentisk) børn, sum verða trygg, samhugafull vaksin, sum eiga seg sjálvan.
text: #000004
text: Meðan ov mong ástøði um uppaling leggja dent á at fáa børnini at gera ella vera okkurt meira enn tey annars eru, so heldur Magda, at tess minni vit gera, jú betur, og sipar til, at mong foreldur royna ov nógv. Hon heldur at smábørn skulu sleppa at rannsaka heimin í einum barnatryggum umhvørvi við minst møguligari íblanding frá teimum vaksnu, tí at “virksemi, sum barnið tekur stig til av sær sjálvum, hevur grundleggjandi týdning. Gleðin av at mennast frá rannsókn til meistran, er sjálvstyrkjandi, og elur fram eina innaru drívmegi eftir at læra.” Men foreldur mugu eisini seta tíð av, har tey heilt einfalt bara eru tøk, har tey hyggja og lurta uttan at døma, við fullari miðsavnan um barnið. Magda sigur, “vit eru ald upp til altíð at gera okkurt. Men tað er sera troystandi at vita, at foreldrið er har, veruliga har, uttan at tann lítli persónurin skal trýstast at gera okkurt fyri at varveita uppmerksemið hjá foreldrinum.
text: #000005
text: Lyklaorðið í Magdusa orðfeingi, er virðing - fyri foreldrum og teirra tørvum, eins væl og tørvinum hjá barninum. Sjálvt tað minsta pinkubarnið verður sætt, handfarið og tosað við sum ein hugsandi, kenslulig, luttakandi menniskja, og verður ongantíð umrøtt í triðja persóni, um tað hoyrir. “Mangt ræðuligt er framt í navni kærleikans”, sigur Magda. “Men einki ræðuligt kann verða framt vegna virðing.”
text: #000006
text: Áðrenn tú tekur eitt barn upp, fortel tí, hvat tú fert at gera. Ger ymiskt saman við barninum. Ikki fyri ella við barnið.
text: #000008
text: Lat barnið uppliva ósemjur og sjálvt greiða tær. Lat barnið uppliva pínu ella sorg, og sjálvt velja nær ella um tað kemur at fáa troyst frá tær.
text: #000009
text: Ver greið/ur. Ver erlig/ur. Tvílyndi frá foreldrum elur fram eitt plágandi barn.
text: #000010
text: Børn hava brúk fyri, at vit hava vónir til tey. Tey mugu kenna spælireglurnar. Agi (disiplin) er ein íbygdur partur av eini rótfestari, tryggari kenslu. Eitt barn, sum ongantíð hevur fingið eitt “nei,” er eitt vanrøkt barn.
text: #000011
text: Tað er ein missskiljing, at børn mugu vera glað alla tíðina. Soleiðis er lívið ikki. Um barnið lærir tað ov seint, so kann lívið fara at tykjast trupult og hóttandi.
text: #000012
text: Tá ið Magda kom (til USA) úr Ungarn í 1957, var einki sum æt smábarnaserfrøðingur. Enn í dag verður hetta, at taka sær av børnum, hvørki mett høgt ella væl goldið, hóast vaksandi viðurkenning av at grundleggjandi mynstur, sum vit nýta restina av lívinum til at standa okkum í
text: #000013
text: Ungarska lærarinnan og samtarvsfelagin hjá Magdu, Dr. Emmi Pikler, sum upprunaliga setti orð á mong av hesum hugskotum - var kend fyri sítt arbeiði við børnum á búðstovnum. Á vøggustovuni, har hon arbeiddi, skapti hon eitt umhvørvi, sum eggjaði børnunum til at røkka sínum møguleikum fult og heilt. Mangar kanningar hava síðani víst, at hesi børnini ikki hava teir veikleikar í menningini,sum ofta merkir stovnsliggjørd børn - so sum manglandi evni at taka stig til ymiskt, trupult við at taka lut, og ópersónligheit í sambandinum við onnur - men at tey ístaðin eru vorðin heil og væl javnvigað vaksin.
text: #000015
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000021